Zheng He

## Biografije

Membre d'a dinastije de le Ming, eunuche reale e combagne de sciùeche d'u piccenne pringepe Zhu Di, hagghie ajutatr quiste urteme ccu combie 'na revolte condre l'attàne d'ô stesse: le 'Mberatore. Zhu Di, 'na vote 'nghianate sus 'u trone cumme nuève 'Mberatore ordene, jndr'ô 1403, 'u quagghiamènde de 'na *flotte 'mberiale* sije pè motive mercandile, ca cumme flotte da 'uerre e pè le affare diplomateche.

Le 'Mberatore Zhu Di mise ad 'u cumanne de totte 'a flotte Zheng He, ce fù accussì numenate Ammiraglie. De releggione musulmane, Zheng He venne quinne 'ngarecate da lle 'mberatore, ca hagghie pigghiate 'u nome de Yongle, de fà ccu effettue spediziune navale a carattere diplomateche, sciendìfeche e commerciale jndr'à lle mare occidentale, guidanne 'na flotte de granne giunche 'mberiale ca 'ngludeve pure šckife mercandile, le accussìdditte *šckife de le tesore*.

L'enorme flotte cumannate da Zheng He (317 šckife cu 28.000 surdate a borde) partì pè 'u prime viagge jndr'à ll'Oceane Indiane, arrevanne a lle coste oriendale de ll'Africa, 'u Mar Russe, 'u Giappone ed 'a Coree.

Viste 'u granne successe d'a prime spediziune fù 'ngarecate ccu conduce 'na seconne spediziune jndr'à lle mare de l'Indocine, de l'Indonesie e de l'Indie meridionale, spannènnose fine ccu tocche le coste arabiche meridionale e de l'Africa oriendale 'mbrà quidde ca ôsce a die sonde 'a Somalie ed 'u Kenya. 'Mbrà 'u 1405 ed 'u 1433 hagghe effettuta n'totte sette viagge; l'urteme de quiste (affrondate cu 300 šckife e cirche 27500 crestiáne) jè durate da 'u 1431 ad 'u 1433: 'a flotte cumannate da Zheng He hagghie visitate le puèrte de Champa (ôsce jndr'ô Vietnam) e Giava, oltre a Palembang, Malacca, Ceylon e Calcutta. 'Mbrà le successe diplomateche d'a spediziune se recorde 'a dissuasione d'u re d'u Siam ce penzave ccu minacce 'u Regne de Malacca.

Da Calcutta 'na vanne d'a flotte condinue 'u viagge verse ovest costeggianne 'u corne d'Africa sine a Malindi e commercianne sus 'u Mar Russe, jndre stu viagge assaje de le marinare cenise puterene probabbelmènde ccu visite la Mecca. Zheng He 'nvece, ca ère probabbelmènde rumaste a Calcutta, jè muèrte jndr'ô viagge de retorne e ha state seppellite jndr'ô mare. 

### "[[Ipotese d'u 1421]]"

L'ex-ufficiale d'a Royal Navy Gavin Menzies, jndr'ô lìbbre *1421: 'A vere storie d'a spediziune cenise ca hagghie scuperte l'Americhe*, hagghie sostenute ca, jndr'ô curse d'u seste (1421-1423) de le soje sette viagge esplorative, 'a flotte de Zhen He (comboste da šckife a lle ordene de le capitane Zhou Wen, Zhou Man, Yang Qing e Hong Bao) avrebbe scuperte l'Australie, 'a Nuève Zelanne, le Americhe, l'Antartide, 'a coste settendrionale d'a Groenlandie ed 'u Passagge a nord-est. Quèste canoscenze se penze ca sonde state cchiù nnande state cenzurate piccé le mandarine, le burocrate d'a corte 'mberiale, tènevane pavúre ca ca 'u coste de otre spediziune avrebbe danneggiate l'economije cenise. Seconne l'ufficiale, già picche dope, jndr'ô 1428, le purtughese trasèrene n'possesse de 'na carte d'a terre cenise ca, 'nu mercande veneziane, Niccolò Da Conti, avrebbe avùte naviganne cu Zheng He.

L'"ipotese d'u 1421", ce hagghie avùte 'nu certe successe cu 'u pubbleche, jè state combletamènde regettate da le storiografe, pè 'a raggione ca ère prive de nisciune base.

## 'Ndruche pure
*Eunuche
*Storie d'a Cine
*Dinastije Ming

## Otre pruggette

## Collegamende sus a indernette
http://www.repubblica.it/2006/a/sezioni/esteri/mappafalsa/mappafalsa/mappafalsa.html Artichele de la Repubblica 'nditolate *"Non g'avìme scuperte l'Americhe" 'A Cine descanosce 'a false mappe *

http://www.versoriente.net/default.asp?riferimento=dettaglioArticolo&idArticolo=33&idPaese=1 Artichele de VersOriente 'nditolate *"Sus 'a rotte de Zheng He"*